Ուիլյամ Փիտ Կրտսեր

Ուիլյամ Փիտ Կրտսեր (, ), Մեծ Բրիտանիայի պետական գործիչ։ Ուիլյամ Փիտ Ավագի որդին։ Ավարտել է Քեմբրիջի համալսարանը (1776)։ 1783-1801 թվականներին և 1804-1806 թվականներին՝ պրեմիեր մինիստր։ 1784 թվականի օրինագծով սահմանափակել է Արևելահնդկական ընկերության իրավունքները և Հնդկաստանի կառավարումը դրել կառավարության հսկողության տակ։ Ռուսաստանը թուլացնելու նպատակով նպաստել է 1787-1791 թվականների ռուս-թուրքական և 1788-1790 թվականների ռուս-շվեդական պատերազմների սանձազերծմանը, աջակցել է Թուրքիային և Շվեդիային։ Փիտը հեղափոխական, ապա և նապոլեոնյան Ֆրանսիայի դեմ դաշինքի գլխավոր կազմակերպիչներից էր։ Ներքին ասպարեզում Փիտը վարել է դեմոկրատական շարժումը ճնշելու քաղաքականություն։ 1798 թվականին Փիտի կառավարությունը ճնշել է իռլանդական ազգային-ազատագրական ապստամբությունը և իրականացրել է «Ունիայի ակտը» (1801), որով վերացվել է իռլանդական ինքնավար պառլամենտը։

Ծանոթագրություններ 

Անգլիայի քաղաքական գործիչներ
Միացյալ Թագավորության վարչապետներ
Անգլիացի պետական գործիչներ
Փաստաբաններ
Քեմբրիջի համալսարանի շրջանավարտներ
Լոնդոնի թագավորական ընկերության անդամներ